༄༅། །རྗེ་བཙུན་རྡོ་རྗེ་རྣལ་འབྱོར་མའི་བསྐྱེད་རྫོགས་
ཀྱི་ཟིན་བྲིས་མཁའ་སྤྱོད་བགྲོད་པའི་གསང་ལམ་
སྙིང་གི་ཐིག་ལེ་ཞེས་བྱ་བ་བཞུགས་སོ། །
༄༅། །རྗེ་བཙུན་རྡོ་རྗེ་རྣལ་འབྱོར་མའི་བསྐྱེད་རྫོགས་ཉམས་འཁྲིད་ཀྱི་ཟིན་
བྲིས་མཁའ་སྤྱོད་བགྲོད་པའི་གསང་ལམ་སྙིང་གི་ཐིག་ལེ་ཞེས་བྱ་བ། དཔལ་ལྡན་བླ་མ་
དམ་པ་རྡོ་རྗེ་རྣལ་འབྱོར་མ་དང་དབྱེར་མ་མཆིས་པའི་ཞབས་ལ་གུས་པ་ཆེན་པོས་ཕྱག་
འཚལ་ལོ། །བརྩེ་བ་ཆེན་པོས་རྗེས་སུ་བཟུང་དུ་གསོལ། རྒྱལ་ཀུན་མཁྱེན་བརྩེ་ནུས་
པའི་རང་གཟུགས་གང༌། །རྒྱལ་སྲས་ངུར་སྨྲིག་འཆང་བའི་ཟློས་གར་གྱིས། །རྒྱལ་
བསྟན་རྒྱས་མཛད་དྷརྨ་བྷ་དྲ་དང༌། །རྒྱལ་ཡུམ་མཁའ་སྤྱོད་དབང་མོར་གུས་ཕྱག་
འཚལ། །ཇི་སྐད་དུ། རྗེ་བདག་ཉིད་ཆེན་པོས། འདིར་འཇུག་པ་ནི་སྐལ་བ་བཟང་
ངོ་ཞེས། །ལེགས་པར་སོམས་ལ་དགའ་བའི་བཞིན་གྱི་མདངས། །རབ་གསལ་འཛུམ་
པའི་ཉམས་དང་ལྡན་པ་ཡིས། །རྣམ་གཡེང་སྣོད་ཀྱི་སྐྱོན་གསུམ་སྤོང་ལ་ཉོན། །ཅེས་
གསུངས་པ་ལྟར། ཡིད་ཕྱི་རོལ་ཏུ་གཡེང་བར་བྱེད་པ་སྣོད་ཁ་བུབ་པ་ལྟ་བུའི་སྐྱོན་
དང་། ཀུན་སློང་ངན་པས་ཉན་པར་བྱེད་པ་སྣོད་དུག་ཅན་ལྟ་བུའི་སྐྱོན་དང་། དེ་མ་
ཐག་བརྗེད་དུ་འཇུག་པ་སྣོད་ཞབས་རྡོལ་ལྟ་བུའི་སྐྱོན་གསུམ་སྤངས་ཤིང་འདུ་ཤེས་
དྲུག་བསྟེན་པ་སོགས་ཆོས་གསན་པའི་ཀུན་སློང་ཀུན་སྤྱོད་སྤྱི་བྱེ་བྲག་རྣམས་མདོ་རྒྱུད་
འི་མན་ངག་ལས་ཇི་ལྟར་འབྱུང་བ་ལྟར་ལེགས་པར་གསལ་བཏབ་ནས་གསན་
པར་ཞུ། གསན་བྱ་དམ་པའི་ཆོས་ནི་རྗེ་བཙུན་ནཱ་རོ་མཁའ་སྤྱོད་མའི་བསྐྱེད་རྫོགས་ཀྱི་
འཁྲིད་འཆད་པ་སྐབས་སུ་བབ་པ་ཡིན་པས། འདི་ལ་གསུམ། གང་གིས་ཉམས་སུ་
ལེན་པའི་རྟེན། གང་ཞིག་ཉམས་སུ་བླང་བའི་ཆོས། །ཇི་ལྟར་ཉམས་སུ་ལེན་པའི་
ཚུལ་ལོ། །དང་པོ་ལ་གཉིས། སྨིན་ལམ་འཇུག་རུང་གི་གང་ཟག་དང་། གྲོལ་ལམ་
བསྒོམ་རུང་གི་གང་ཟག་གོ། དང་པོ་ནི། ལམ་ཐུན་མོང་བས་རྒྱུད་སྦྱངས་ཤིང་།
རབ་བདེ་མཆོག་ལཱུ་ནག་དྲིལ་གསུམ། འབྲིང་ཀྱཻ་རྡོར་བཀའ་བབས་བཞི། ཐ་མ་བླ་
312

མེད་གང་རུང་གི་དཀྱིལ་འཁོར་དུ་ཞུགས་ནས་དབང་བཞི་ལེགས་པར་ཐོབ་ཅིང་།
དབང་དུས་སུ་ཁས་བླངས་པའི་དམ་ཚིག་དང་སྡོམ་པ་མིག་འབྲས་ལྟར་སྲུང་བའོ། །
གཉིས་པ་གྲོལ་ལམ་བསྒོམ་རུང་གི་གང་ཟག་ནི། དེ་ལྟ་བུའི་གང་ཟག་དེས་ཀྱང་རང་གི་
ལུས་ངག་ཡིད་གསུམ་རྡོ་རྗེ་རྣལ་འབྱོར་མའི་སྐུ་གསུང་ཐུགས་སུ་གདོད་མ་ནས་གྲུབ་པ་
དེ་ཕྱིའི་རྣལ་འབྱོར་མ་བསྟིམ་ཚུལ། ནང་གི་རྣལ་འབྱོར་མ་བསྐྱེད་ཚུལ། གསང་བའི་
རྣལ་འབྱོར་མ་གསལ་འདེབས་ཚུལ་གྱི་སྒོ་ནས་ངོ་སྤྲོད་པའི་ཕྱིར་ལུགས་འདིའི་སི་ནྡྷུ་
རའི་དཀྱིལ་འཁོར་དུ་དབང་བཞི་བྱིན་རླབས་ཀྱི་ཚུལ་དུ་ཐོབ་ཅིང་ཆག་མེད་དུ་ཉམས་
སུ་ལེན་པར་འདོད་པའོ། །
གཉིས་པ་གང་ཞིག་ཉམས་སུ་བླང་བའི་ཆོས་ནི། ཡང་དག་པར་རྫོགས་པའི་
སངས་རྒྱས་ཀྱིས་དམ་པའི་ཆོས་ཇི་སྙེད་ཅིག་གསུངས་པ་ཐམས་ཅད་ནི་ཐེག་པ་ཆེ་ཆུང་
གཉིས་སུ་ངེས་ཤིང་། དེ་གཉིས་ལས་མཆོག་ཏུ་གྱུར་པ་ནི་ཐེག་པ་ཆེན་པོ་ཡིན་ལ། དེ་
ལ་ཡང་རྒྱུ་ཕ་རོལ་ཏུ་ཕྱིན་པའི་ཐེག་པ་དང༌། འབྲས་བུ་གསང་སྔགས་རྡོ་རྗེ་ཐེག་པ་
གཉིས་ལས་ཕྱི་མ་མཆོག་ཏུ་གྱུར་པ་ཡིན་ཅིང་། དེ་ལ་ཡང་རྒྱུད་སྡེའི་རིམ་པ་བཞི་ལས་
ཆེས་མཆོག་ཏུ་གྱུར་པ་ནི་བླ་མེད་རྡོ་རྗེ་ཐེག་པ་དང༌། དེ་ལ་སྣང་ཕྱོགས་སྒྱུ་མའི་སྐུ་རྩལ་
དུ་བཏོན་ནས་འཆད་པ་ཕ་རྒྱུད་དང༌་། སྟོང་ཕྱོགས་ཤེས་རབ་འོད་གསལ་རྩལ་དུ་
བཏོན་ནས་འཆད་པ་མ་རྒྱུད་གཉིས་ལ་མཆོག་དམན་གྱི་ཁྱད་པར་མེད་ཀྱང་། མ་རྒྱུད་
ཐམས་ཅད་ཀྱི་ནང་ནས་རྒྱལ་མཚན་གྱི་ཏོག་ལྟར་མཆོག་ཏུ་གྱུར་པ་ནི་དཔལ་འཁོར་ལོ་
བདེ་མཆོག་ཉིད་ཡིན་ཞིང་། དེ་ལ་ཡང་ལུགས་མང་དུ་ཡོད་པའི་ནང་ནས་གཙོ་བོར་
གྱུར་པ་ནི་རྩ་རྒྱུད་ནག་པོའི་སྐོར། ཀུན་སྤྱོད་ལཱུ་ཨིའི་སྐོར། ཟབ་དོན་དྲིལ་པུའི་སྐོར་
ཏེ་ལཱུ་ནག་དྲིལ་གསུམ་དུ་ཡོད་པ་ལས་དེ་དག་གི་སྙིང་པོ་ལྟ་བུ་ནི་ཡང་ཟབ་ནཱ་རོའི་སྐོར་
འདི་ཉིད་ཡིན་ལ། དེ་ཡང་གདམས་པ་འདི་ཉིད་རྗེ་བཙུན་རྡོ་རྗེ་རྣལ་འབྱོར་མས་གྲུབ་
དབང་ཆེན་པོ་དཔལ་ནཱ་རོ་ཏ་པ་ལ་དངོས་སུ་གནང་ཞིང་། གྲུབ་དབང་ནཱ་རོ་པ་ཆེན་
པོ་ལ་འཕགས་ཡུལ་དུ་ཡོངས་སུ་གྲགས་པའི་སློབ་མའི་གཙོ་བོ་བཅུ་གཉིས་ཙམ་དང༌།
བོདཡུལ་ནས་དཀའ་བ་དུ་མ་སྤྱད་པའི་ཐུགས་སྲས་མར་པ་ལོ་ཙཱ་ལ་སོགས་པ་ཡོད་
313

ཀྱང་། གཞན་སུ་ལའང་མ་གནང་ བར་བལ་པོ་ཕམ་མཐིང་ བ་ སྐུ་མཆེད་ གཅེན་
འཇིགས་མེད་གྲགས་པ་དང་གཅུང་ངག་དབང་གྲགས་པ་གཉིས་ལ་སློབ་བཤད་དུ་
གནང་བའི་ཟབ་ཆོས་ཀློག་སྐྱ་ཤེས་རབ་བརྩེགས་དང་མལ་ལོ་ཙཱ་བ་བློ་གྲོས་གྲགས་པ་
བཅས་ལ་རིམ་པ་ལྟར་བརྒྱུད་ནས་རྗེ་བཙུན་ས་སྐྱ་བ་ཆེན་པོ་ལ་བཀའ་བབས་ཤིང་།
ཙུན་ས་སྐྱ་བ་ཆེན་པོ་ནི་དཀྱིལ་འཁོར་རྒྱ་མཚོའི་མངའ་བདག་ཏུ་བཞུགས་པ་ལས་
མཆོག་ཏུ་གྱུར་བ་ནི་ས་སྐྱའི་ལྕགས་རི་མི་འདའ་བའི་གསེར་ཆོས་བཅུ་གསུམ་མམ་ཀླུ་
པའི་གསེར་ཆོས་བཅུ་བཞིར་གྲགས་པའི་ནང་ཚན་དམར་མོ་སྐོར་གསུམ་གྱི་གཙོ་མོ་ལྟ་
བུ་མཆོག་བསྒྲུབས་པས་ཐུན་མོང་ཞར་ལ་འགྲུབ་ཅིང་ལུས་འདི་མ་སྤངས་པར་དག་པ་
མཁའ་སྤྱོད་དུ་བགྲོད་པར་བྱེད་པ་ཟབ་པ་ལས་ཀྱང་ཆེས་ཆེར་ཟབ་པ་སྙན་བརྒྱུད་ཚད་
མ་བཞི་ལྡན་ཏེ་དབང་གི་ཆུ་བོ་མ་ནུབ་པ། བྱིན་རླབས་གྱི་བརྒྱུད་པ་མ་ཉམས་པ།
གདམ་ངག་གི་སརྒ་མ་ལོག་པ། མོས་གུས་ཀྱིས་བསམ་པ་ཚིམ་པ་སྟེ་སྙན་བརྒྱུད་བཞི་
དང།བླ་མ། ལུང༌། བསྟན་ཆོས ཉམས་མྱོང་ཚད་མ་བཞི་སྟེ་སྙན་བརྒྱུད་ཚད་མ་
བཞི་དང་ལྡན་པ་ཡིན་ལ། འདིའི་བོད་གཞུང་རྒྱལ་མཆོག་ལྔ་པའི་གསུང་བཞིན་དགེ་
ཞལ་བོ་ཇོ་སོགས་སུའང་ཡིག་ཆ་ཐོར་བུ་བྱུང་ཞིང་། གཙོ་ཆེ་བ་ངོར་རྫོང་གོང་གསུམ་
དུ་དར་ཆ་ཆེ་ཡང་སྨིན་བྱེད་ཀྱི་དབང་། གྲོལ་བྱེད་ཀྱི་འཁྲིད། རྒྱབ་རྟེན་གྱི་ལུང་ལ་
སོགས་པའི་མན་ངག་ཆ་ཚང་བ་ནི་ཁའུ་བྲག་རྫོང་པའི་ལུགས་འཛིན་ཚར་ཆེན་རྡོ་རྗེ་
འཆང་གི་རྗེས་འབྲང་ཡིན་ཞིང་། རྗེ་ཚར་ཆེན་གྱི་གསུང་ལ་ཐམས་ཅད་མཁྱེན་པ་
མཁྱེན་བརྩེའི་དབང་ཕྱུག་གིས་ཟིན་བྲིས་མཛད་པའི་མཁའ་སྤྱོད་བགྲོད་པའི་ཉེ་ལམ་ལ་
བསྒོམ་བྱའི་དོན་ལ་ཐོས་བསམ་གྱིས་སྒྲོ་འདོགས་གཅོད་པ་དང་། བཅད་དོན་ཉམས་
སུ་ལེན་པ་སེམས་འཛིན་གྱི་བྱ་བ་གཉིས་འདྲེས་མ་ལྟ་བུར་བཞུགས་པ་རྗེས་འབྲངས་
འགའ་ཞིག་གིས་སོ་སོར་མ་ཕྱེད་པའི་ཉེས་པ་བྱུང་བ་ལ་བརྟེན་ནས་རྒྱལ་མཆོག་ལྔ་པ་
ཆེན་པོས་དེ་གཉིས་སོ་སོར་འབྱེད་པར་བྱེད་པའི་བསྟན་བཅོས་མཐོང་གྲོལ་ལྡེ་མིག་
མཛད་ལ། དེ་ལྟ་ནའང་དུས་ ཕྱིས་ ཡིག་ཆ་དེ་ གཉིས་ གཞིར་ བཞག་པའི་ སོ་སོར་
དམིགས་ཕྱེད་པའི་མན་ངག་དང་ལྡན་པ་ནི་མདོག་སྟོད་གསང་སྔགས་མཁར་གྱི་ཕྱག་
314

བཞེས་འདི་ཙམ་ལས་མ་མཆིས་སོ། །དེས་ན་སྐབས་འདིར་ཡང་འཁྲིད་ཡིག་མཁའ་
སྤྱོད་བགྲོད་པའི་ཉེ་ལམ་དང་། མཐོང་གྲོལ་ལྡེ་མིག་གཉིས་ལ་གཞིར་བཟུང་། རྗེ་ས་
ཆེན་གྱི་སྡོམ་ཚིག་ལ་སྒྲོ་འདོགས་གཅོད་པའི་ས་བཅད་དང་། རྒྱལ་མཆོག་ལྔ་པ་ཆེན་
པོའི་སྡོམ་ཚིག་ལ་བཅད་དོན་དང་རྫོགས་རིམ་གྱི་ས་བཅད་བྱས། དེའི་བསྐྱེད་རིམ་ལ་
བདེ་མཆོག་རྩ་རྒྱུད་ལེའུ་ང་གཅིག་པ་ལས་བཤད་པའི་དེ་ཉིད་བཅུ་བཞིའི་འཆིངས་
ཀྱིས་བརྒྱན་ཏེ་བཤད་པར་བྱའོ་གསུངས། །
གསུམ་པ་ཇི་ལྟར་ཉམས་སུ་ལེན་པའི་ཚུལ་ལ་གཉིས། ཕྱིའི་མཁའ་སྤྱོད་གཙོ་
བོར་སྒྲུབ་པ་བསྐྱེད་རིམ་གྱི་རྣལ་འབྱོར་དང༌། ནང་གི་མཁའ་སྤྱོད་གཙོ་བོར་སྒྲུབ་པ་
རྫོགས་རིམ་གྱི་རྣལ་འབྱོར་རོ། །དང་པོ་ལ་གཉིས། བསྒོམ་བྱའི་དོན་ལ་ཐོས་བསམ་
གྱིས་སྒྲོ་འདོགས་གཅོད་པ་དང་། བཅད་དོན་ཉམས་སུ་ལེན་པ་སེམས་འཛིན་གྱི་བྱ་
བའོ། །དང་པོ་ནི། །རྗེ་ས་ཆེན་གྱིས། །ཉལ་དང་ལྡང་དང་བདུད་རྩི་མྱོང་། །ཚད་
མེད་བླ་མ་བདག་ལྟར་བསྐྱེད། ། འགྲོ་བ་དག་པའི་རྣལ་འབྱོར་དང་། ། དཔའ་བོ་
དཔའ་མོས་ བྱིན་ གྱིས་ བརླབས། ། ངག་ བཟླས་ ཡིད་ བཟླས་ གཉིས་ གཅིག་ ཡིན།
བསམ་གྱིས་མི་ཁྱབ་རྣལ་འབྱོར་དང་། །སྤྱོད་ལམ་གྱི་ནི་རྣལ་འབྱོར་ཏེ། །དེ་ལྟར་
རྣལ་འབྱོར་བཅུ་གཅིག་གོ །ཞེས་གསུངས་པ་ལྟར་བཅུ་གཅིག་ལས། དང་པོ་ཉལ་
བའི་རྣལ་འབྱོར་ནི། དེ་ཡང་རྣལ་འབྱོར་ཉམས་སུ་ལེན་པ་ལ་སྔོན་དུ་ལྡང་དགོས་ལ།
དེའི་ཡང་སྔོན་དུ་ཉལ་དགོས་པས་ན་འདིར་ཉལ་བའི་རྣལ་འབྱོར་ཐོག་མར་བྱུང་
ངོ་། །དེའི་ཚུལ་ལ་གང་ཟག་དབང་པོ་རྣོ་བ་སྟོང་ཉིད་ལ་མོས་པ་སྟེ་རྫོགས་རིམ་དོན་
དུ་གཉེར་བའི་དབང་དུ་བྱས་ན་སྣོད་བཅུད་ཀྱི་སྣང་བ་ཐམས་ཅད་བསྡུས་ཏེ་བདེ་སྟོང་
གི་ངང་ལ་ཉལ་བར་གསུངས་ལ། དབང་པོ་དམན་པའམ་སྤྲོས་པ་ལ་དགའ་བ་སྟེ་
བསྐྱེད་རིམ་དོན་དུ་གཉེར་བས་ལྷའི་རྣམ་པར་གསལ་བཞིན་དུ་ཉལ་བར་གསུངས་པས་
ཕྱི་མ་ལྟར་བྱ་བ་ལ། ཐོག་མར་གནས་ཁང་ལ་ཐ་མལ་གྱི་སྣང་ཞེན་བཀག་ནས་ངོ་བོ་
བདེ་སྟོང་གི་རང་བཞིན་ལ་རྣམ་པ་ཆོས་འབྱུང་ཉིས་བརྩེགས་འོད་ཀྱི་རང་བཞིན་ཅན་
གྱི་ནང་དུ་སེང་ཁྲིའི་སྟེང་དུ་སྣ་ཚོགས་པདྨ། དེའི་ལྟེ་བར་ཉི་མའི་གདན་ལ་རང་ཉིད་
315

རྡོ་རྗེ་རྣལ་འབྱོར་མ་རྒྱན་དང་ཕྱག་མཚན་མེད་པར་མགོ་བོ་བྱང་དང་ཁ་ནུབ་ཏུ་བལྟ་
བའམ་མོས་པའི་བྱང་གི་པད་འདབ་ཀྱི་སྟེང་དུ་ཉི་ཟླའི་གདན་ལ་རྩ་བའི་བླ་མ་དཔའ་བོ་
རྡོ་རྗེ་ཆོས་ཀྱི་རྣམ་པར་བཞུགས་པའི་སྐུ་པང་དུ་རང་གི་མགོ་བོ་བཞག་པར་བསམ་ལ་
མོས་གུས་ དྲག་པོ་དང་བཅས་ ཏེ་ཉལ་ཞིང༌་། ནམ་གཉིད་དུ་ སོང་ གི་བར་ དང་།
གཉིད་སད་རེས་ཀྱི་ཐ་མལ་གྱི་སྣང་ཞེན་དུ་མ་སོང་བར་ལྷ་དང་བླ་མ་ཆོས་འབྱུང་སོགས་
ལ་མོས་གུས་དང་དག་པའི་སྣང་ཞེན་ཡང་ཡང་དྲན་པར་བྱའོ། །
གཉིས་པ་ལྡང་བའི་རྣལ་འབྱོར་ནི། དེ་ནས་ནམ་གྱི་བཞི་ཆ་ལུས་པ་ལྟ་བུ་སྐྱ་
རེངས་ཤར་བ་ནས་ལྡང་བར་བརྩམ་པ་ན་ནམ་མཁའ་ནས་མཁའ་སྤྱོད་ཀྱི་དཔའ་བོ་
དང་མཁའ་འགྲོ་མ་རྣམས་ཀྱིས་ཌཱ་མ་རུའི་སྒྲ་འཁྲོལ་པ་ཨོཾ་གསུམ་མའི་སྒྲར་ལྷང་ལྷང་
སྒྲོག་པས་གཉིད་སད་པར་བསམ་ལ། ཉལ་ལུགས་སྔ་མ་ལྟར་ན་བདེ་སྟོང་དེའི་ངང་
ནས་ཆུ་ལས་ཉ་ལྡང་བ་ལྟར་རང་ཉིད་རྡོ་རྗེ་རྣལ་འབྱོར་མའི་སྐུར་ལམ་གྱིས་ལྡང་ཞིང་།
ཕྱི་མ་ལྟར་ན་རང་དང་བླ་མ་གནས་ཁང་སོགས་ལ་སྔར་བཞིན་དག་པའི་སྣང་ཞེན་
བསྐྱེད་ལ་རང་ཉིད་རྡོ་རྗེ་རྣལ་འབྱོར་མ་རྒྱན་ཡོད་ལ་ཕྱག་མཚན་མེད་པའི་རྣམ་པར་
ལྡང་བས་བླ་མ་ལ་མོས་གུས་དུང་དུང་བ་བྱས་པས་བླ་མ་དགྱེས་བཞིན་འོད་དམར་པོ་
བྱིའུའི་སྒོ་ང་ཙམ་དུ་གྱུར་བ་རང་གི་སྤྱི་བོ་ནས་ཞུགས་ཏེ་སྙིང་གར་རང་སེམས་བཾ་ཡིག་
ཏུ་གསལ་བ་ལ་ཐིམས་པས་བྱིན་གྱིས་བརླབས་ཏེ་སྔར་བས་གཟི་བྱིན་ཆེ་བར་གྱུར་པར་
བསམ་མོ། །
གསུམ་པ་བདུད་རྩི་མྱང་བའི་རྣལ་འབྱོར་ནི། དེ་ནས་ཐུན་ལ་འཇུག་པ་ན་
ཐོག་མར་བདུད་རྩི་རིལ་བུའམ། དེ་བཏབ་པའི་ནང་མཆོད་དམ། མེད་ན་བསམ་
གཏན་གྱིས་ཀྱང་རུང་བས་ལག་གཡས་པས་ཀ་བ་ལ་བཟུང་ནས་ཨོཾ་ཨཱཿཧཱུཾ་བརྗོད་བཞིན་
དུ་གཡོན་པའི་མཐེབ་སྲིན་གྱིས་ཆོས་འབྱུང་རྩེ་མོ་རང་ལ་བསྟན་པ་གཡོན་སྐོར་གྱིས་
བྲིས་པའི་དབུས་ནས་བདེ་སྟོང་གཉིས་སུ་མེད་པའི་ཡེ་ཤེས་བདུད་རྩིའི་རྣམ་པར་ཤར་
བའི་སྙིང་པོ་བླངས་ཏེ་ལྕེའི་སྟེང་དུ་མྱངས་པས་ལུས་ཐམས་ཅད་ཡེ་ཤེས་ཀྱི་བདུད་རྩིས་
གང་སྡིག་སྒྲིབ་ཉེས་ལྟུང་ཐམས་ཅད་དག །ཁྱད་པར་སྙིང་གར་སངས་རྒྱས་ཐམས་
316

ཅད་ཀྱི་ངོ་བོ་རྡོ་རྗེ་རྣལ་འབྱོར་མའི་ཐུགས་དང་རང་སེམས་དབྱེར་མེད་པ་བཾ་ཡིག་གི་
རྣམ་པར་གནས་པ་ལ་བདུད་རྩིའི་དྭངས་མ་ཐམས་ཅད་ཐིམས་པས་དེ་ཉིད་གཟི་འོད་
དང་ལྡན་པར་གྱུར་ཏེ་བདེ་སྟོང་གཉིས་སུ་མེད་པའི་རྟོགས་པ་ཁྱད་པར་ཅན་སྐྱེས་པར་
བསམ་ལ་ཅུང་ཟད་མཉམ་པར་འཇོག་གོ །སྐབས་འདིར་རང་ལུས་ལྷར་གསལ་བ་
སྐུའི་དགའ་བ། བདུད་རྩི་ལྕེ་ཐོག་ཏུ་མྱངས་པས་ལྕེའམ་མགྲིན་པ་གསུང་རྡོ་རྗེའི་
གནས་དང་བྱེད་ལས་ཡིན་པས་གསུང་གི་དགའ་བ། བདུད་རྩིའི་དྭངས་མ་ཐམས་
ཅད་སྙིང་གའི་བཾ་ཡིག་ལ་ཐིམས་པས་བདེ་ཆེན་གྱི་ཡེ་ཤེས་སྐྱེས་པར་མོས་པ་ཐུགས་ཀྱི་
དགའ་བ་དང་། ཡང་ཉལ་ལུགས་སྔ་མ་ལྟར་ན་བདེ་སྟོང་གི་ངང་དུ་ཉལ་བ་ཐུགས་ཀྱི་
དགའ་བ་ལྷའི་སྐུར་ལྡང་བ་སྐུའི་དགའ་བ། བདུད་རྩི་མྱང་བ་གསུང་གི་དགའ་བ་སྟེ་
དགའ་བ་གསུམ་མམ། རྗེ་ཡབ་སྲས་དེ་གསུམ་ལ་སྐུ་གསུང་ཐུགས་ཀྱི་དག་པ་ཏེ་དག་པ་
གསུམ་གྱི་རྣལ་འབྱོར་ཞེས་གསུངས་ཏེ། དེ་རྣམས་ཀྱི་དགོས་པ་ནི་ཐ་མལ་གྱི་ལུས་ངག་
ཡིད་གསུམ་གྱི་བྱ་བ་རྣམས་དག་པར་བྱེད་པའོ། །ཞེས་གསུངས།
བཞི་པ་ཚད་མེད་ཀྱི་རྣལ་འབྱོར་ནི། འདིར་ཚད་མེད་ཀྱི་ཁོངས་སུ་སྐྱབས་འགྲོ་
བསྡུ་བ་ནི་ཚད་མེད་དང་སེམས་བསྐྱེད་ངོ་བོ་གཅིག་ལ། སྐྱབས་འགྲོ་སྡོམ་པ་ཐམས་
ཅད་ཀྱི་རྟེན་དུ་གྱུར་པས་སེམས་བསྐྱེད་ཀྱི་སྔོན་དུ་སྐྱབས་འགྲོ་དགོས་པའི་ཕྱིར་རོ། །
དེས་ན་སྐྱབས་སུ་འགྲོ་བ་ལ་སྐྱབས་ཡུལ་གསལ་འདེབས་ཚུལ་རྒྱས་འབྲིང་བསྡུས་གསུམ་
ཡོད་པ་ལས། སྒྲུབ་ཐབས་སུ་གསལ་བ་རྒྱས་པའི་ལུགས་ཡིན་པས་དེའི་ཚུལ་ནི། སྒྲུབ་
ཁང་སོགས་ལ་ཐ་མལ་གྱི་སྣང་ཞེན་མེད་པར་བཻཌཱུ་རྱའི་ས་གཞི་ལ་གསེར་གྱིས་མིག་མང་
རིས་སུ་བྱས་པ་མནན་ན་ནེམ་བྱེད་ཅིང་བཏེག་ན་ཕར་བྱེད་པ་རེག་ན་བདེ་བ་བསྐྱེད་པ་
སྟེདེ་ལྟ་བུའི་དག་པའི་ཞིང་ཁམས་དངོས་ཀྱི་སྣང་ཞེན་བསྐྱེད་ལ། རང་གི་སྨིན་
མཚམས་ཀྱི་ཐད་དྲངས་པའི་མདུན་གྱི་ནམ་མཁར་སེངྒེ་ཆེན་པོ་བརྒྱད་ཀྱིས་བཏེག་པའི་
རིན་པོ་ཆེའི་ཁྲི་དཔངས་མཐོ་ཞིང་རྒྱ་ཆེ་བའི་སྟེང་དུ་སྣ་ཚོགས་པདྨ་འདབ་མ་བཞི་པ།
དེའི་ལྟེ་བར་ཉི་མའི་དཀྱིལ་འཁོར། དེའི་སྟེང་དུ་འཇིགས་བྱེད་དང་དུས་མཚན་གྱི་
གདན་ལ་ངོ་བོ་རང་གི་དྲིན་ཅན་རྩ་བའི་བླ་མ་ཡིན་པ་ལ་རྣམ་པ་བཅོམ་ལྡན་འདས་
317

དཔལ་འཁོར་ལོ་སྡོམ་པ་སྐུ་མདོག་སྔོན་པོ་ཞལ་བཞི་ཕྱག་བཅུ་གཉིས་པ་ཡུམ་རྡོ་རྗེ་ཕག་
མོ་དམར་མོ་ཞལ་གཅིག་ཕྱག་གཉིས་མ་དང་ལྷན་ཅིག་མཉམ་པར་སྦྱོར་བའི་ཚུལ་གྱིས་
བཞུགས་པ། དེའི་མཐའ་སྐོར་གེ་སར་ཙམ་གྱི་སྟེང་དུ་བརྒྱུད་པའི་བླ་མ་རྣམས་ངོ་བོ་བླ་
མ་དེ་དང་དེ་ཡིན་པ་ལ་རྣམ་པ་རྡོ་རྗེ་ཆོས་ཀྱི་རྣམ་པས་བསྐོར་བ།